**Motivációs levél és önkéntességi terv**

**Tisztelt Pályázó!**

Az „Fiatalok esély és otthonteremtése Nagyatádon” című, EFOP-1.2.11-16-2017-00034 azonosító számú projekt keretében meghirdetett Önkormányzati Ösztönző támogatási pályázati felhívás alapján a benyújtandó pályázati dokumentáció része az Ön által elkészített **Motivációs levél és önkéntességi terv.** Kérjük átgondoltan készítse el ezt a pályázati mellékletet, mivel ez a szakmai értékelés egyik kiinduló dokumentuma.

E dokumentum két részből áll:[[1]](#footnote-1)

1. Az első rész a Motivációs levél.

Ebben a részben rövid szövegesen foglalva írja le az értékelők számára, hogy milyen céljai és tervei vannak, melyek miatt kötődik Nagyatád városhoz. E szöveges részből ki kell derülnie, miért akar itt élni, milyen időtávra tudja tervezni az életvitelszerű tartózkodást a városban. Ebben a részben számoljon be az ön által **eddig** végzett közösségi munkáról, amennyiben Ön tagja a projekt keretében már létrehozott ifjúsági közösségi térnek (Nafigyelj!), ismertesse a belépését, valamint a Nafigyelj keretében végzett eddigi tevékenységeit. Amennyiben nem tagja még a Nafigyelj-nek, úgy az eddig végzett közösségi tevékenységeit mutassa be.

1. A második rész az Önkéntességi terv

Ebben írja le, hogy a támogatás folyósítása időszakában az Ön által tervezett helyi önkéntes közösségi tevékenységét mely területen/területeken szeretné elvégezni és mekkora havi óraszámot tud vállalni. Számokkal támassza alá, hogy a tervezett havi tevékenység önkéntességi óraszámával teljesíteni tudja a havi óraszámra tett vállalását.

Amennyiben a pályázati adatlapon választotta a saját ötlet alapján történő közösségi önkéntes tevékenység megvalósítását, úgy ebben a részben szövegesen mutassa be a tervezett saját innovatív, egyedi önkéntességi tevékenységét. Ennek során vegye figyelembe, hogy elsősorban olyan ötleteket várunk melyek a város közösségi tevékenységeit eddig hiányzó elemekkel gazdagítják, kiemelten a helyi ifjúsági közösségi élet fejlődéséhez, sokszínűséghez járul hozzá. Ezen túlmenően meg tud nevezni olyan szervezetet Nagyatádon, akinél ezt a tevékenységét folytatni tudja. Mutassa be, hogy mekkora havi óraszámban tervezi ezt a tevékenységet. Számokkal támassza alá, hogy a tervezett havi tevékenység önkéntességi óraszámával teljesíteni tudja a havi óraszámra tett vállalását.

**E dokumentum maximális terjedelme 2-3 db** A/4 oldal. A javasolt betűméret: 10.

Kérjük az elkészített Motivációs levél és önkéntességi terv dokumentumot oldalszámozza és lássa el dátummal és írja alá, ezek hiányában a dokumentum hiánypótlásra kerül.

1. Ez a rész a benyújtandó dokumentumból törlendő. [↑](#footnote-ref-1)